stanford-oval/wikipedia huggingface dataset:
Lineaarikuvaus
Lineaarikuvaukset ja matriisit

Jokainen (äärellisulottuvuinen) lineaarikuvaus  \mathbb {R} ^{n}\to \mathbb {R} ^{m} voidaan esittää  m\times n kokoisena matriisina. Matriisin sarakkeiden lukumäärä on lähtöavaruuden vektorien ulottuvuus ja rivien lukumäärä vastaavasti kuvausavaruuden vektorien ulottuvuus. Jos lähtö- ja kuvausavaruuden ulottuvuus on sama, matriisi on neliömatriisi. Jos matriisi on  kääntyvä neliömatriisi, lineaarikuvaukselle on olemassa käänteisfunktio. Käänteiskuvaus on matriisin käänteismatriisi. Vektori kuvataan kuvausavaruuteen kertomalla se kaikkien matriisin rivien kanssa sisätulolla. Esimerkiksi kierto, peilaus ja skaalaus koordinaatistossa ovat lineaarikuvauksia.
Esimerkki lineaarikuvauksesta

Tarkastellaan kuvausta  f:\mathbb {R} \rightarrow \mathbb {R} ,f(x)=x\,. Nyt
f(x+y)=f(x)+f(y)\, ja
f(cx)=cf(x)\,
eli kuvaus f toteuttaa ehdot 1 ja 2 ja on siis lineaarikuvaus. Sen sijaan kuvaus  g:\mathbb {R} \rightarrow \mathbb {R} ,g(x)=x+1 antaa tulokseksi
g(x+y)=x+y+1=g(x)+g(y)-1\,
g(cx)=cx+1=cg(x)+1-c\,
Huomataan, että lineaarikuvauksen ehdot eivät toteudu kuvaukselle g, eikä se siis ole lineaarinen, vaikka kuvaukset f ja g ovat hyvin samanlaiset.
Huomataan myös helposti, että ainakin reaalisissa tapauksissa, joissa funktio on kuvaus  \mathbb {R} \rightarrow \mathbb {R}  ehdosta 2 seuraa ehto 1. Jos oletetaan ehdon 2 pätevän ja  y=cx (kaikki luvut  y voidaan esittää näin, jos oletetaan, että  x poikkeaa nollasta), saadaan
f(x+y)=f(x+cx)=f((1+c)x)=(1+c)f(x)=f(x)+cf(x)=f(x)+f(cx)=f(x)+f(y)
Jos x = 0, niin ehto 1 seuraa yksinkertaisesti
f(x+y)=f(y)=f(y)+0=f(y)+f(0)=f(y)+f(x)
Tässä hyödynnettiin ehdosta 2 johdettua tietoa, että nolla-alkio kuvautuu nolla-alkioksi.  \square .
Lineaarikuvauksen nolla- ja kuva-avaruus

Lineaarikuvaus  t:A\rightarrow Bmäärää määrittelyjoukkoonsa nolla-avaruuden eli ytimen
Jos alkiot  x,y kuvautuvat kuva-avaruuden nolla-alkioksi, niiden mielivaltainen kombinaatio kuvautuu myös nolla-alkioksi lineaarisuuden aksioomien vuoksi:
Kyseessä on siis eräs määrittelyjoukon aliavaruus. Kyseessä on algebran ydin-käsitteen erikoistapaus. Samaan tapaan muodostuu kuvauksen kuva-avaruus
Kyseessä on taaskin avaruus, koska kahden kuvan mielivaltaiselle kombinaatiolle löytyy ainakin yksi alkukuva, joka on siis vektoriavaruuden  A alkio, jolloin kombinaatio on kuva-avaruuden alkio. Tämä on erikoistapaus kuvaryhmästä. Lineaarikuvauksen ytimen ja kuva-avaruuden dimensioiden välille voidaan osoittaa tärkeä tulos, joka tunnetaan dimensiolauseena:
Toisin sanoen ytimen ja kuva-avaruuden dimensioiden summa on aina yhtä suuri kuin sen vektoriavaruuden dimensio, josta lineaarikuvaus on määritelty.
Lineaariset funktiot, jotka eivät ole lineaarikuvauksia

Joskus, erityisesti oppikirjoissa käsitteellä lineaarinen funktio tarkoitetaan muotoa  f(x)=ax+b olevaa yhden reaalimuuttujan reaaliarvoista funktiota, jossa  a,b\in \mathbb {R} . Nimitys johtuu siitä, että tällaisen funktion kuvaaja on aina suora eli funktion arvot muuttuvat lineaarisesti. Näin määriteltynä lineaarinen funktio ei ole lineaarikuvaus (vaan affiinikuvaus), paitsi siinä erikoistapauksessa, että  b=0.
Kirjallisuutta

Kivelä, Simo K.: Algebra ja geometria.  Helsinki:  Otatieto, 1989.  ISBN 951-672-103-6
Rikkonen, Harri: Matematiikan pitkä peruskurssi I: Vektorialgebra ja analyyttinen geometria.  Helsinki:  Otakustantamo, 1969.  ISBN 951-671-067-0
Aiheesta muualla

Kuvia tai muita tiedostoja aiheesta Lineaarikuvaus Wikimedia Commonsissa
Kun kuvion leikkauspisteet ovat koordinaatiston vektoreita, voidaan erilaiset kierron, peilauksen ja skaalauksen toimista muodostaa matriisikuvaus, joka on lineaarikuvaus.
Shin Kanemaru

Shin Kanemaru (金丸 信 Kanemaru Shin), 17. syyskuuta 1914 – 28. maaliskuuta 1996) oli japanilainen poliitikko, joka oli merkittävä hahmo Japanin politiikassa 1970-luvulta 1990-luvun alkupuolelle.
Kanemaru vaikutti liberaalidemokraattisessa puolueessa. Hänet pidätettiin maaliskuussa 1993 lahjusten otosta ja veronkierrosta.
Sintola

Sintola on kylä Karjalankannaksella Vuoksen itärannalla.
Historia

Alkujaan Sintola on ollut kantatalo, josta se aikojen kuluessa kasvoi kyläksi. Koko 1600-luvun Ruotsin vallan ajan se toimi verovapaana ratsutilana, jonka kantatalo säilyi itsenäisenä ja kuului Jääsken pitäjään.
Sintola joutui Venäjän vallan alaisuuteen 1710, mutta sitä ei alistettu lahjoitus­maa-alueeksi. Vuonna 1721 solmitussa Uudenkaupungin rauhassa Jääski jaettiin rajanvedossa kahtia ja tässä yhteydssä eteläpuolella sijainnut Sintola joutui Venäjän keisarikunnan alaisuuteen ja oli samasta vuodesta alkaen osana Antreaa.
1. tammikuuta 1919 lähtien kylä kuului Vuoksenrannan kuntaan.
Talvisodassa ja Jatkosodan hyökkäysvaiheessa kylä säilyi lähes ehjänä, ainoastaan eräässä riihessä ollut ammusvarasto oli räjähtänyt, harjua palanut ja siinä yhteydessä osuuskauppa tuhoutunut. Asukkaat palasivat Asemasodan aikana ehjiin asuinrakennuksiin. Myöhemmin sodan jälkeen venäläiset purkivat kylän kaikki rakennukset ja siirsivät ne muualle.
Sintolan harjulla toimi 11.7.1944 lähtien 2. divisioonan KTR 15 :n viides tulenjohtopaikka "Onni".  Vuosalmen maastoon saavuttuaan  Erillispataljoona kuuden komentopaikka, huolto ja esikunta majoittuivat kylän taloihin.
Kylästä on löydetty kivikautinen asuinpaikka (noin 3900–3400 eaa.). Sakari Pälsi suoritti paikalla esihistoriallisia kaivauksia vielä elokuussa 1944, tykistö- ja ilmahyökkäyksien välissä.
Jatkosodan päätyttyä 19. syyskuuta 1944 klo 12.00 voimaan astuneeseen Moskovan välirauhansopimukseen, Suomi luovutti kylän Neuvostoliitolle ja sen kohtaloksi koitui NL miehitys.
Nykytilanne

Nykyään kylä on asumaton ja sinne johtaa heikkokuntoinen tie, jota on mahdoton ajaa henkilöautolla. Kylässä on jäljellä vanhoja rakennusten kivijalkoja. Sintola on nykyään sankkaa ja lähes koskematonta metsää. Neuvostoliitto/Venäjä ei ole tiettävästi nimennyt kylää.lähde?
Kuvia

Armeijan miesten päivää vietetään Sintolassa 20.8.1944.
Hanuristi Toivo Manninen viihdyttää sotilaita miesten päivänä 20.8.1944.
Aiheesta muualla

Postileima
The Monster Show

| The Monster Show Lordi |
| --- | --- | --- |

Kokoelmalevyn tiedot
 Äänitetty : 2002–2004 / Finnvox
 Julkaistu: 14. helmikuuta 2005
 Tuottaja(t): T.T. Oksala, Hiili Hiilesmaa
 Tyylilaji: Hard rock   Heavy metal   Shock rock
 Kesto: 43.44
 Levy-yhtiö:  Sanctuary Records    Sony BMG Finland
Muut kannet
   Levyn takakansi.      Toinen versio kansikuvasta.
Lordin muut julkaisut
| The Monsterican Dream 2004 | Monster Show 2005 | The Arockalypse 2006 |
The Monster Show on suomalaisen Lordi-yhtyeen vuonna 2005 julkaisema kokoelmalevy. Amerikkalaisen levy-yhtiön, Sanctuary Recordsin, oli alun perin tarkoitus ryhtyä markkinoimaan levyä Yhdysvalloissa, mutta joutui taloudellisiin vaikeuksiin ja jätti Lordin levyttämisen. Sanctuary kuitenkin julkaisi kokoelmalevyn  Isossa-Britanniassa. The Monster Show julkaistiin myös Suomessa.
Ajatus kokoelmalevystä sai alkunsa keväällä 2004, samoihin aikoihin kun Lordin The Monsterican Dream-albumi julkaistiin, Mr. Lordi kävi Tukholmassa haastattelemassa KISS-yhtyeen Gene Simmonsia Inferno-lehteen. Samalla hän lahjoitti Simmonsille Lordin esikoisalbumin, Get Heavyn. Myöhemmin Simmonsin avustaja ilmoitti, että hän voisi julkaista Lordin albumin Yhdysvalloissa omalla levymerkillään. Mutta jos itse yhtye haluaisi myyntituloista itselleen osuuden, olisi parempi julkaista levy Kissin levy-yhtiön, Sanctuary Recordsin, kautta. Levy-yhtiö ei kuitenkaan halunnut julkaista kumpaakaan studioalbumia vaan koosteen albumien parhaista kappaleista. Get Heavyn ja The Monsterican Dreamin parhaista kappaleista koostettiin kokoelmalevy The Monster Show. Kokoelmalevystä on julkaistu myös promo-versio erilaisella kansikuvalla, jossa teksti "The Monster Show" mukailee "The Muppet Show'n" logoa.
Menestyminen

The Monster Show menestyi Isossa-Britanniassa kohtalaisesti ja pääsi Ison-Britannian Rock-albumit listalle. . Kokoelmalevyn ansiosta Lordi sai enemmän tunnettavuutta Isossa-Britanniassa ja muissa Euroopan maissa ja teki pian levyn julkaisun jälkeen European Monstour-kiertueen.
The Monster Show julkaistiin myös Suomessa, jossa se ei menestynyt. Kokoelmalevy oli suunnattu ulkomaiden markkinoita varten, eikä sitä sen vuoksi markkinoitu Suomessa juuri lainkaan. The Monster Show menestyi heikosti eikä ylittänyt kultalevyrajaa.
Kappaleet

Threatical Trailer – 1.09
Bring It On (The Raging Hounds Return) – 4.35
Blood Red Sandman – 4.03
My Heaven Is Your Hell – 3.41
Would You Love A Monsterman? – 3.02
Devil Is A Loser – 3.31
Icon Of Dominance – 4.36
The Children Of The Night – 3.44
Shotgun Divorce – 4.42
Forsaken Fashion Dolls – 3.45
Wake The Snake – 3.46
Rock The Hell Outta You – 3.05
Kappaleet > Bonus-DVD:n musiikkivideot

Would You Love A Monsterman? (2002)
Devil Is A Loser (2003)
Blood Red Sandman (2004)
Singlet

Isossa-Britanniassa julkaistiin syksyllä 2004 Blood Red Sandman-promo-single radioasemia varten. Singlen kansikuva ja kappalelista poikkeavat aiemmin julkaistusta samannimisestä singlestä.
Blood Red Sandman (2004) (PROMO)
Kokoonpano

Mr. Lordi  –  laulu
Amen  –  kitarat
Enary  –  kosketinsoittimet
Kita  –  rummut, taustalaulu
Kalma – basso, taustalaulu (raidoilla 2–4 ja 8–11)
Magnum – basso (raidoilla 5–7 ja 12)
Aiheesta muualla

The Monster Show Discogsissa (englanniksi)
Albumi The Monster Show Encyclopaedia Metallum -sivustolla (englanniksi)
| n k Lordi |
| --- | --- |
 Mr. Lordi  Kone  Hiisi  Hella  Mana   G-Stealer  Magnum  Enary  Kalma  Kita  Otus  Awa  OX  Amen 
Studioalbumit:  Get Heavy  The Monsterican Dream  The Arockalypse  Deadache  Babez for Breakfast  To Beast Or Not To Beast  Scare Force One  Monstereophonic – Theaterror vs. Demonarchy  Sexorcism  Killection  Lordiversity  Screem Writers Guild  Limited Deadition 
Kokoelmat:  The Monster Show  Famous Five (EP)  Zombilation  Scarchives Vol. 1 
Singlet:  ”Would You Love a Monsterman?”  ”Devil Is a Loser”  ”My Heaven Is Your Hell”  ”Blood Red Sandman”  ”Hard Rock Hallelujah”  ”Who's Your Daddy?”  ”Would You Love a Monsterman 2006”  ”It Snows in Hell”  ”They Only Come Out at Night”  ”Beast Loose in Paradise”  ”Bite It Like a Bulldog”  ”Deadache”  ”This Is Heavy Metal”  ”Rock Police”  ”The Riff”  ”Nailed by the Hammer of Frankenstein”  ”Hug You Hardcore”  ”Your Tongue’s Got the Cat”  ”Naked in My Cellar”  ”Shake the Baby Silent”  ”I Dug a Hole in the Yard for You”  ”Like A Bee To The Honey”  ”Believe Me”  ”Abracadaver”  ”Borderline”  ”Merry Blah Blah Blah”  ”Demon Supreme”  ”Day Off Of The Devil”  ”Spear Of The Romans”  ”Reel Monsters”  ”Hard Rock Hallelujah” (Feat. Bürger Lars Dietrich)  ”Lucyfer Prime Evil”  ”Thing in the Cage”  ”Made Of Metal”  ”Syntax Terror”  ”Retropolis”  ”Hellizabeth” 
DVD:t:  Market Square Massacre  Bringing Back the Balls to Stockholm 2006  Recordead Live – Sextourcism in Z7 
Elokuvat:  The Kin  Dark Floors 
Kirjat:  Mie oon Lordi  Songs for the Rockoning Day  Lordiary 
Varhaistuotanto:  Bend Over and Pray the Lord 
Muuta:  Lordin aukio  Lordi’s Rocktaurant  Bringing Back the Balls to Rock  Diskografia  Kappaleluettelo  Hahmokuvaukset
2-metyyliundekanaali

| 2-metyyliundekanaali |
| --- | --- |

Tunnisteet
CAS-numero:  110-41-8
PubChem CID:  61031
SMILES:  CCCCCCCCCC(C)C=O
Ominaisuudet
Molekyylikaava:  C12H24O
Moolimassa:  184,312 g/mol
Sulamispiste:  -25 °C
Kiehumispiste:  246 °C
Tiheys:  0,827 g/cm3
Liukoisuus veteen:  0,0013 g/l (20 °C)
2-metyyliundekanaali (C12H24O) eli metyylinonyyliasetaldehydi on aldehydeihin kuuluva orgaaninen yhdiste. Yhdistettä käytetään ainesosana hajusteissa.
Ominaisuudet, valmistus ja käyttö

Huoneenlämpötilassa 2-metyyliundekanaali on väritöntä nestettä, jolla on hedelmäinen, havupuumainen tai ambraa muistuttava tuoksu. Yhdiste liukenee hieman veteen ja paremmin muun muassa etanoliin, dietyylieetteriin ja hiilivetyihin.
2-metyyliundekanaalin valmistukseen on kaksi vaihtoehtoista synteesireittiä. Undekanoni voi reagoida Darzens-kondensaatiolla epoksiesteriksi, josta saadaan hydrolyysin ja dekarboksylaation jälkeen 2-metyyliundekanaalia. Toinen tapa on dodekeenin hydroformylointi ja muodostuva undekanaali reagoi formaldehydin kanssa aldolikondensaatiolla. Muodostuvan reaktiotuotteen pelkistys vedyttämällä johtaa 2-metyyliundekanaaliin.
2-metyyliundekanaalia käytetään tuomaan hajusteisiin erityisesti havupuiden tuoksua. Se on yksi keskeisiä tuoksuaineita Chanel No. 5-hajuvedessä.
Normaali aliryhmä

Ryhmäteoriassa normaali aliryhmä on aliryhmä, joka toteuttaa kaikilla  a\in G\  ehdon
eli mielivaltaisen alkion määräämät vasen ja oikea sivuluokka ovat samat. Aliryhmärelaatiota merkitään  N\vartriangleleft G.\, Normaalien ryhmien olemassaolo vaikuttaa suuresti ryhmän rakenteeseen. Lisäksi normaalien aliryhmien avulla voidaan konstruoida tekijäryhmiä.
Normaaliuskriteeri

Mikäli  N\leq G\ , niin seuraavat ehdot ovat yhtäpitäviä
aliryhmä  N on normaali ryhmässä  G,
kaikilla  g\in G pätee, että  g^{-1}Ng\subset N,
kaikilla  g\in G pätee, että  g^{-1}Ng=N\ ,
\left[H,G\right]\leq H\, ja
on olemassa sellainen ryhmä  H ja sellainen homomorfismi  f:G\rightarrow H, että aliryhmä  N on ryhmän homomorfismin  f ydin eli
Koska ehdot ovat yhtäpitäviä, voitaisiin niistä mikä tahansa valita normaalin aliryhmän määritelmäksi. Monissa ryhmää vastaavissa algebran rakenteissa otetaan käyttöön viimeisen väitteen analogia, kun halutaan määritellä normaalia aliryhmää vastaava rakenne. Esimerkiksi luupeissa normaalin aliluupin määritelmä on usein helpointa tehdä luuppihomomorfismien avulla. Toisaalta kommutativiisia renkaita tutkittaessa normaalia aliryhmää vastaava rakenne on ideaali. Vaikka ideaalin määritelmä ei suoraan muistuta normaalin aliryhmän määritelmää, niin kommutatiivisen ryhmän osajoukko on ideaali jos ja vain jos se on jonkin rengashomomorfismin ydin.
Normaaliuskriteeri > Todistus eräälle normaaliuskriteerille

Monesti aliryhmän normaalius selvitetään käyttämällä nk. normaaliuskriteeriä, jonka mukaan ryhmän  G aliryhmä  N on normaali, jos ja vain jos  ana^{-1}\in N\quad \forall a\in G,n\in N.\,
Tämä normaaliuskriteeri voidaan todistaa seuraavasti: 
Oletetaan aluksi, että  N on ryhmän  G normaali aliryhmä. Koska sivuluokat yhtyvät, voidaan valita mielivaltaiset sivuluokkien alkiot  an=ma\ , missä  m,n\in N. Kertomalla tämä alkion  a\  käänteisalkiolla, saadaan  ana^{-1}=m\in N.\  Oletetaan sitten väitteen oikea puoli todeksi ja tutkitaan alkiota  a\in G.\  Osoitetaan, että  aN=Na\ . Valitaan  n\in N\  ja merkitään  ana^{-1}=m_{1}\ , jossa  m_{1}\in N\ . Kertomalla oikealta alkiolla  a\  saadaan  an=m_{1}a\in Na\ . Siis  aN\subseteq Na\ . Tehdään samoin korvaamalla alkio  a\  alkiolla käänteisalkiollaan. Siis  a^{-1}na=m_{2}\ ,  m_{2}\in N\ , josta saadaan  na=am_{2}\  eli  Na\subseteq aN\ . Kokonaisuudessaan siis  Na=aN\ , eli aliryhmä  N on normaali.
Esimerkkejä ja ominaisuuksia

Triviaali aliryhmä  \{1\}\  ja ryhmä itse ovat aina ryhmän normaaleja aliryhmiä.
Ryhmän keskus  Z(G)\, on aina normaali ryhmässä  G.\,
Ryhmän derivaattaryhmät  G^{(k)}\,, missä  k\in \mathbb {N} \, ovat aina normaaleja ryhmässä  G.\,
Abelin ryhmän jokainen aliryhmä on normaali.
Jos aliryhmän  H\, indeksi ryhmässä on 2, niin  H\vartriangleleft G.\,
Jos ryhmän  G\, on äärellinen, p on ryhmän  G\, kertaluvun pienin alkutekijä ja aliryhmän  H\, indeksi ryhmässä on p, niin  H\vartriangleleft G.\,
Jos  N\vartriangleleft G,\, niin aliryhmän  N\, alkiot melkein kommutoivat muiden aliryhmään kuulumattomien alkioiden kanssa sillä jos  a\in G\, ja  n\in N,\, niin on olemassa sellainen alkio  m\in N,\, että  an=ma.\,
The Darknessin diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 7 |  |
| ↙Kokoelmat | 1 |  |
| ↙EP:t | 1 |  |
| ↙Singlet | 33 |  |
| ↙Musiikkivideot | 27 |  |
The Darkness on vuonna 2000 perustettu brittiläinen glam rock -yhtye. Yhtye otti paljon vaikutteita 1970-luvun rock-musiikista, joissa korostuu glam rockin henkinen esittämistapa. Yhtyeen musiikissa on hyvin leimaavaa laulajan, Justin Hawkinsin, brittikorostus ja korkea falsettilaulanta. Listoilla parhaiten menestyneet kappaleet ovat ”I Believe a Thing Called Love”, ”Christmas Time (Don't Let the Bells End)” ja ”Love Is Only a Feeling”.
Studioalbumit

Permission to Land (2003)
One Way Ticket to Hell... and Back (2005)
Hot Cakes (2012)
Last of Our Kind (2015)
Pinewood Smile (2017)
Easter Is Cancelled (2019)
Motorheart (2021)
Kokoelmat

The Platinum Collection (2008)
Livealbumit

Live at Hammersmith (2018)
Singlet

”Get Your Hands Off My Woman” (2003)
”Growing On Me” (2003)
”I Believe in a Thing Called Love”  (2003)
”Christmas Time (Don't Let the Bells End)” (2003)
”Love is Only a Feeling” (2004)
”One Way Ticket” (2005)
”Is It Just Me?” (2006)
”Girlfriend” (2006)
”Nothing's Gonna Stop Us” (2012)
”Every Inch of You” (2012)
”Everybody Have a Good Time” (2012)
”With a Woman” (2013)
”The Horn” (2013)
”Barbarian” (2015)
”Open Fire” (2015)
”Last of Our Kind” (2015)
”Million Dollar Strong” (2015)
”I Am Santa” (2015)
”All the Pretty Girls” (2017)
”Solid Gold” (2017)
”Southern Trains” (2017)
”Happines” (2017)
”Buccaneers of Hispaniola (Live) / I Believe in a Thing Called Love (Live)” (2018)
”Solid Gold (Live)” (2018)
”Rock and Roll Deserves to Die” (2019)
”Heart Explodes” (2019)
”Easter is Cancelled” (2019)
”How Can I Lose Your Love” (2019)
”In Another Life” (2020)
”Motorheart” (2021)
”Nobody Can See Me Cry” (2021)
”Jussy's Girl” (2021)
”It's Love, Jim” (2021)
EP:t

”I Believe in a Thing Called Love” (2002)
Musiikkivideot

Get Your Hands Off My Woman (2003)
Growing on Me (2003)
I Believe in a Thing Called Love (2003)
Friday Night (2003)
Christmas Time (Don't Let the Bells End) (2003)
Love is Only a Feeling (2004)
One Way Ticket (2005)
Is it Just Me? (2006)
Girlfriend (2006)
Nothin's Gonna Stop Us (2012)
Every Inch of You (2012)
Everybody Have a Good Time (2012)
With a Woman (2013)
Barbarian (2015)
Open Fire (2015)
Last of Our Kind (2015)
I Am Santa (2015)
All the Pretty Girls (2017)
Solid Gold (2017)
Southern Trains (2017)
Happines (2017)
Rock and Roll Deserves to Die (2019)
Heart Explodes (2019)
In Another Life (2020)
Motorheart (2021)
Nobody Can See Me Cry (2021)
Jussy's Girl (2021)
Kristian II

| Kristian II |
| --- | --- |
 Kristian II, tuntemattoman taiteilijan maalaus, Ruotsin kansallismuseo, Tukholma
Tanskan ja Norjan kuningas
Valtakausi:  22. heinäkuuta 1513 – 20. tammikuuta 1523
Kruunajaiset:  Tanska: 11. kesäkuuta 1514   Norja: 20. heinäkuuta 1514
Edeltäjä:  Hannu I
Seuraaja:  Fredrik I
Ruotsin kuningas
Valtakausi:  1. marraskuuta 1520 – 23. elokuuta 1521
Kruunajaiset:  4. marraskuuta 1520
Edeltäjä:  Sten Sture nuorempi valtionhoitaja
Seuraaja:  Kustaa Vaasa

Syntynyt:  1. heinäkuuta 1481 Nyborgin linna, Tanska
Kuollut:  25. tammikuuta 1559 (77 vuotta) Kalundborg
Puoliso:  Elisabet Itävaltalainen
Lapset:  Juhana Maximilian Filip Ferdinand Dorothea  Kristiina Tanskalainen
Suku:  Oldenburg
Isä:  Hannu I
Äiti:  Kristiina Saksilainen
Uskonto:  roomalaiskatolinen, aiemmin luterilainen
Nimikirjoitus:  
Kuningas Kristian II. Jan Gossaertin kaivertama muotokuva 1520-luvun alkupuolelta.
Tukholman verilöyly 1520
Kristian II (1. heinäkuuta 1481 – 25. tammikuuta 1559) eli Kristian Tyranni (tansk. Christian 2., ruots. Kristian Tyrann) oli Tanskan ja Norjan kuningas vuosina 1513–1523 ja Ruotsin sekä samalla koko Kalmarin unionin kuningas vuosina 1520–1521.
Hän yritti lopettaa kapinamielisyyden Ruotsin aateliston ja kansan keskuudessa Tukholman verilöylyllä, mikä johti Ruotsin vapaussotaan, jossa Ruotsi irtautui lopullisesti Kalmarin unionista. Tämän epäonnistumisen jälkeen hänet syrjäytettiin pian myös Tanskan ja Norjan valtaistuimilta.
Suku

Kristian oli Tanskan kuningas Hannu I:n ja Kristiina Saksilaisen poika.
Kuningas

Kristian halusi yhdistää pohjoismaisen unionin pysyvästi. Hän aloitti vuonna 1517 pitkään valmistellun sotaretken Ruotsia ja valtionhoitaja Sten Sturea vastaan. Sture haavoittui taistelussa ja kuoli vuonna 1520. Johtajansa menettänyt Ruotsin ylimystö suostui solmimaan Uppsalassa sopimuksen Kristianin kanssa. Sopimuksessa Kristian lupasi armahtaa kaikki, jotka antautuivat. Samana vuonna Kristian lähetti asevoimia myös Suomeen, jonne siihen asti oli tehty vain hävitysretkiä, ja saikin kaikki Suomen linnat antautumaan.
Kristian kruunattiin Ruotsin kuninkaaksi 4. marraskuuta 1520. Sen jälkeen hän petti lupauksensa ja surmautti noin 80 Sten Sturea kannattanutta henkilöä niin sanotussa Tukholman verilöylyssä. Surmat tapahtuivat Sturen vuonna 1517 erottaman arkkipiispa Trollen laatimien kerettiläisyyssyytösten varjolla. Ruotsalaiset ovat antaneet Kristianille lisänimen Tyranni, vastaavasti Kristian otti itselleen lisänimen Hyvä.
Kapina Ruotsissa jatkui, ja sen johtoon asettui Kastelholman entinen linnapäällikkö ja Tukholman verilöylyssä kuolleen Eerik Juhananpojan poika Kustaa Vaasa. Hänet nimitettiin Ruotsin valtionjohtajaksi 1521. Yritys palauttaa Ruotsi unioniin vaati veroja, jotka oli kerättävä Norjasta ja Tanskasta. Kristian yritti myös vapauttaa kaupan hansaliiton monopolista ja nosti Tanskan salmien tullimaksuja ja kaappasi useita Alankomaiden laivoja, joiden hän katsoi välttelevän tullia.
Suhteet Alankomaihin katkesivat, ja Lyypekki liittoutui Kustaa Vaasan kanssa. Kristianin ote Ruotsista kirposi, ja sen kuninkaaksi kruunattiin Kustaa Vaasa vuonna 1523. Tämä merkitsi Kalmarin unionin lopullista päätöstä. Viimein myös Jyllanti kapinoi ja tarjosi Tanskan kruunua Holsteinin herttua Frederikille vuonna 1523. Kristian pakeni Zeelandiin. Suomi siirtyi Tanskan hallinnasta takaisin Ruotsille vuonna 1523, kun Kustaa Vaasa kuninkaaksi kruunauksensa jälkeen julisti Suomen Ruotsin alueeksi.
Kahdeksan vuotta myöhemmin lokakuussa 1531, Kristian yritti valloittaa kuningaskuntansa takaisin, mutta myrsky hajotti hänen laivastonsa Norjan rannikolla, ja Oslon sopimuksessa hän antautui Fredrikille ja vietti 27 vuotta vankeudessa. Hän kuoli tammikuussa 1559.
Zachris Topelius maalaa Maamme-kirjassa tunteellisen eikä täysin puolueettoman kuvan Kristian II:n viimeisistä vuosista:
»Kolme vuosikymmentä entinen tyranni istui pienessä kivityrmässä johon ruokakin annettiin pienestä aukosta seinässä. Vasta harmaapäisenä ukkona hänet vapautettiin ja hän eli vielä kauan varoittavana esimerkkinä Jumalan ankarasta tuomiosta»
Avioliitto ja jälkeläiset

Kristian avioitui vuonna 1515 Habsburg-sukuun kuuluneen espanjalaisperäisen Isabel de Austria y Trastámaran, kuningattarena Elisabet Itävaltalainen kanssa, joka oli Flanderin herttua Filip Komean ja Kastilian kuningatar Johanna Kastilialaisen tytär.
Hänellä oli myös tunnettu rakastajatar, hollantilaissyntyinen Dyveke Sigbritsdatter, jonka äkillinen kuolema vuonna 1517 järkytti kuningasta. Dyveken äiti Sigbrit Willoms kohosi pian tämän jälkeen Kristianin tärkeimmäksi neuvonantajaksi.
Kristian avioitui 14-vuotiaan Isabellan kanssa joka saapui Kööpenhaminaan vuonna 1515. Tanskalaiset alkoivat kutsua tätä Elisabetiksi. Kristianille ja Elisabetille syntyi kuusi lasta, joista kolme kuoli aivan pieninä.
Hans (21. helmikuuta 1518 – 2. elokuuta 1532) Tanskan, Norjan ja Ruotsin valtaistuimien perillinen, kuoli 14-vuotiaana
Filip Ferdinand (4. heinäkuuta 1519 – 1519), kaksospojat
Maksimilian (4. heinäkuuta 1519 – 1520), kaksospojat
Dorothea (10. marraskuuta 1520 – 31. toukokuuta 1580), avioitui vuonna 1535 Reinin vaaliruhtinas Fredrik II von Pfalzin kanssa, liitto oli lapseton
Christina (n. 1522 – n. 1590), avioitui vuonna 1533 Francesco II Sforzan kanssa, ei jälkeläisiä. Avioitui uudelleen vuonna 1541 François I:n Lorrainen herttuan kanssa ja heillä oli jälkeläisiä.
Kuolleena syntynyt poika (tammikuu 1523)